Period: Old Babylonian
Genre: Literary
Transliteration:
<SURFACE>
en-e an-na <unk> mu-ni-in-su-ub
ŋi₆ u₃-na šu tag mu-ni-in-dug₄ ki-a
{d}nanna-a an-na <unk> mu-ni-in-su-ub
ŋi₆ u₃-na šu tag mu-ni-in-dug₄ ki-a
kur suh₃-suh₃-ha-ta e₃-a-ni
an-bar₇-ra {d}utu-gin₇ bi₂-in-gub
{d}dil-im₂-babbar kur suh₃-suh₃-ha-ta e₃-a-ni
an-bar₇-ra {d}utu bi₂-in-gub
a-a-ni inim-ma-ni zid-da
ud-de₃ ŋi₆-a inim mu-un-di-ni-ib₂-be₂
{d}en-lil₂-le...zid-da
ud-de₃ ŋi₆-a inim...
eš-bar-ra nam mu-un-di-ni-ib₂-tar-re
ŋi₆-par₄ mah-a-ni 4(diš) na-nam
{du}du₈ 4(diš) mu-un-na-ŋar-ra tur₃
{e₂}tur₃ gal-a-ni eše₃{iku} 4(diš)-am₃
{ŋiš}al-ŋar-surₓ(|UZ₃.BALAG|)-ra mu-na-tag-tag-ge...
ab₂-e gu₂ mu-na-di-ni-ib-gur-re
ab₂ hi-a-ni 1(šar₂) <unk> am₃
ab₂...amar-a-ni 1(šar₂) 1(šar₂) 1(šar₂)-am₃ ab₂ peš-a...ni
gud-ab₂-ka-ni 1(šar₂) 1(šar₂) 1(šar₂) <unk> 5(diš)-am₃
ab₂ igi gun₃-bi 1(šar₂) <unk> 4(diš)-am₃
ab₂ babbar₂-bi 1(šar₂) 1(šar₂) 1(šar₂) <unk> 5(diš)-am₃
ab₂ kiŋ₂-sig-bi 5(diš)-ta a-ra₂ 4(diš)-am₃
ab₂ hi-a a-a {d}nanna-kam
ab₂-šilam-a-ni 1(šar₂) 5(diš) na-nam
ab₂-zag-eš-zag-eš-bi 4(diš)-me-eš
maš₂-anše-maš₂-anše-bi 7(diš)-me-eš
unud <unk> du₃-bi 7(diš)-me-eš
ab₂-ba til₃-la-ba 4(diš)-me-eš
en-ra mu-un-i-i mu-un-ar₂-e-ne
ŋi₆-par₄-ra mu-ni-ib-sud-sud-u₃-ne
šid gal-bi {d}nisaba-ke₄
{d}nisaba-ke₄ šid-bi mu-un-dab₅
im-ma bi₂-ib-gub-be₂
ab₂ kug {d}nanna-ke₄ mi₂ dug₄-ga šul {d}suen za₃-mi₂
i₃ nam-he₂-ŋal₂ tur₃ kug...maš₂-a-ke₄
šu mu-un-da-mu₂-mu₂
kurun₂ gal hur-saŋ lal₃ kurun₂-bi-da
lugal-ra du₈ mah sikil-la-na
mu-na-da-ab-šar₂-re
kalag-ga ŋiškim-til₃ {d}en-lil₂-la₂
šul diŋir zi-ŋal₂-la
mas-su₂ kalam-ma {d}nin-gal nin ŋi₆-par₄-ra
a-a {d}nanna za₃-mi₂

Cuneiform:
<SURFACE>
𒂗𒂊𒀭𒈾<unk>𒈬𒉌𒅔𒋢𒌒
𒈪𒅇𒈾𒋗𒋳𒈬𒉌𒅔𒅗𒆠𒀀
𒀭𒋀𒆠𒀀𒀭𒈾<unk>𒈬𒉌𒅔𒋢𒌒
𒈪𒅇𒈾𒋗𒋳𒈬𒉌𒅔𒅗𒆠𒀀
𒆳𒄗𒄗𒄩𒋫𒌓𒁺𒀀𒉌
𒀭𒉈𒊏𒀭𒌓𒁶𒉈𒅔𒁺
𒀭𒀸𒁽𒌓𒆳𒄗𒄗𒄩𒋫𒌓𒁺𒀀𒉌
𒀭𒉈𒊏𒀭𒌓𒉈𒅔𒁺
𒀀𒀀𒉌𒅗𒈠𒉌𒍣𒁕
𒌓𒉈𒈪𒀀𒅗𒈬𒌧𒁲𒉌𒌈𒁉
𒀭𒂗𒆤𒇷...𒍣𒁕
𒌓𒉈𒈪𒀀𒅗...
𒌍𒁇𒊏𒉆𒈬𒌧𒁲𒉌𒌈𒋻𒊑
𒈪𒆦𒈤𒀀𒉌𒐉𒈾𒉆
𒁺𒂃𒐉𒈬𒌧𒈾𒃻𒊏𒉣𒇬
𒂍𒉣𒇬𒃲𒀀𒉌𒅂𒃷𒐉𒀀𒀭
𒄑𒀠𒃻𒍚𒁆𒊏𒈬𒈾𒋳𒋳𒄀...
𒀖𒂊𒄘𒈬𒈾𒁲𒉌𒅁𒄥𒊑
𒀖𒄭𒀀𒉌𒊹<unk>𒀀𒀭
𒀖...𒀫𒀀𒉌𒊹𒊹𒊹𒀀𒀭𒀖𒄫𒀀...𒉌
𒄞𒀖𒅗𒉌𒊹𒊹𒊹<unk>𒐊𒀀𒀭
𒀖𒅆𒁯𒁉𒊹<unk>𒐉𒀀𒀭
𒀖𒌓𒌓𒁉𒊹𒊹𒊹<unk>𒐊𒀀𒀭
𒀖𒆥𒋝𒁉𒐊𒋫𒀀𒁺𒐉𒀀𒀭
𒀖𒄭𒀀𒀀𒀀𒀭𒋀𒆠𒄰
𒀖𒉦𒀀𒉌𒊹𒐊𒈾𒉆
𒀖𒍠𒌍𒍠𒌍𒁉𒐉𒈨𒌍
𒈧𒀲𒈧𒀲𒁉𒐌𒈨𒌍
𒀖𒆪<unk>𒆕𒁉𒐌𒈨𒌍
𒀖𒁀𒋾𒆷𒁀𒐉𒈨𒌍
𒂗𒊏𒈬𒌧𒄿𒄿𒈬𒌧𒌒𒂊𒉈
𒈪𒆦𒊏𒈬𒉌𒅁𒋤𒋤𒅇𒉈
𒋃𒃲𒁉𒀭𒊺𒉀𒆤
𒀭𒊺𒉀𒆤𒋃𒁉𒈬𒌧𒆪
𒅎𒈠𒉈𒅁𒁺𒁉
𒀖𒆬𒀭𒋀𒆠𒆤𒊩𒅗𒂵𒂄𒀭𒂗𒍪𒍠𒊩
𒉌𒉆𒃶𒅅𒉣𒇬𒆬...𒈧𒀀𒆤
𒋗𒈬𒌧𒁕𒊬𒊬
𒁷𒃲𒄯𒊕𒋭𒁷𒁉𒁕
𒈗𒊏𒂃𒈤𒂖𒆷𒈾
𒈬𒈾𒁕𒀊𒊹𒊑
𒆗𒂵𒅆𒁾𒋾𒀭𒂗𒆤𒇲
𒂄𒀭𒍣𒅅𒆷
𒈦𒍪𒌧𒈠𒀭𒎏𒃲𒎏𒈪𒆦𒊏
𒀀𒀀𒀭𒋀𒆠𒍠𒊩